open-index/open-wikipedia-markdown huggingface dataset:
Kai (navn)

**Kai**, **Kaj** og **Kay** er mannsnavn med usikker opprinnelse.

*Kay* er et burmesisk personnavn.

*Kay* og *Kai* er også noe brukt som kvinnenavn.

## Etymologi
Opprinnelsen til navnet *Kai* er usikker. Flere teorier har blitt foreslått, nemlig at navnet er:
* en kortform av det latinske navnet *Caius*.
* en kortform av *Kajetan* / *Cajetan*, som har opprinnelse i det latinske navnet *Caietanus*, «fra Caitea». 
* en kortform av frisiske *Kaimbe*, «kriger».
* en variant av det frisiske mannsnavnet *Kaye*, som kan ha flere opprinnelser:
** en frisisk kortform av *[[Gerhard]]*.
** en frisisk kortform av *[[Nikolaus]]*.
** en frisisk kortform av *[[Cornelis]]*.
** dannet av frisiske *kaye*, som er relatert til norrøne *kaða*, «høne».

Mannsnavnene *Kaj* og *Kay* er dannet som alternative skrivemåter for *Kai*.

Kvinnenavnet *Kaj* er en svensk korform for *[[Kajsa]]*.

Kvinnenavnene *Kay* og *Kai* er alternative skrivemåter for *Kaj*. *Kay* kan også være en engelsk kortform av *Katherine*.

## Utbredelse
Navnet *Kai* var vanlig i Norge fra 1930- til 1980-årene og hadde en popularitetstopp med 0,4 % i 1976.

*Kay* var brukt som fornavn for jenter i USA fra 1890‑årene og var blant de 100 mest brukte navnene for jenter født der i perioden 1936–1945.

|}

|}

## Kjente personer med navnet

Personene i listen er ordnet kronologisk etter fødselsår.
### Menn
* Kaj Munk  (1898–1944), dansk prest og dramatiker (motstandsmann)
* Kai Fjell (1907–1989), norsk maler
* Kai Eide (født 1949), norsk diplomat og politiker
* Kay Arne Stenshjemmet (født 1953), norsk skøyteløper
* Kai Arne Engelstad (født 1954), norsk skøyteløper
* Kai Hansen (født 1963), tysk gitarist og vokalist
* Kai Wiesinger (født 1966), tysk skuespiller
* Kai Fagaschinski (født 1974), tysk klarinettist og komponist
* Kai Greene (født 1975), amerikansk profesjonell kroppsbygger, kunstner og skuespiller
* Kai (Kim Jong-in) (født 1994), sørkoreansk sanger, danser og skuespiller, medlem av K-pop-gruppen EXO 1
* Kai Havertz (født 1999), tysk fotballspiller
* Kai Cenat (født 2001), amerikansk streamer og internettpersonlighet
### Kvinner
* Kai Fischer (født 1934), tysk skuespiller
* Kai Lynn (født 1987), amerikansk influencer og modell
* Alessia De Gasperis-Brigante (født 1990), kanadisk sanger og låtskriver, kjent som «Kai»
* Kai Ture (født 2007), amerikansk barneskuespiller
* Kai Zen (født 2012), amerikansk barneskuespiller

## Referanser


## Eksterne lenker
*
Bernie Taupin

**Bernard «Bernie» Taupin** (født 22. mai 1950 i Anwick, nær Sleaford, Lincolnshire i England) er en britisk (nå amerikansk) tekstforfatter, poet, musiker, sanger, designer og kunstner. Han er mest kjent som tekstforfatteren bak majoriteten av sangene til Elton John. 

I 1967 sendte Taupin inn en bunke tekster til en audition for unge låtskrivere i London. Komponisten Reginald Kenneth Dwight (Elton Johns egentlige navn) hadde også meldt seg på til dette arrangementet. De to møttes, flyttet inn hos Eltons mor og stefar i Pinner og innledet sitt samarbeid. 

De to tok opp igjen samarbeidet under forberedelsene til *[[The Captain and the Kid]]* (2006). Taupin bor idagi Los Angeles, der han spiller i sitt eget band. 

Noen av Taupins mest kjente tekster er «Daniel» (1973), «Your Song» (1970), «Sacrifice» (1989), «Candle in the Wind» (1973 & 1997), «Sorry Seems to be the Hardest Word» (1976), «Rocket Man» (1972) og «Goodbye Yellow Brick Road» (1973).

## Referanser


## Eksterne lenker
* 
* Tekster til Elton Johns låter – www.eltonography.com  
* 
*
The Melting Pot

***The Melting Pot*** («Smeltedigelen») er et skuespill av Israel Zangwill, første gang satt opp i 1908. Det handler om livet til en russisk-jødisk immigrant-familie ved navn Quixanos. 

Skuespillet gjorde det veldig bra da det ble spilt for første gang, og var til og med rost av president Theodore Roosevelt.

## Handling
David Quixano emigrerer til Nord-Amerika i kjølvannet av Chisinau-pogromen i april 1903, hvor hele familien hans ble myrdet. Han ønsker å glemme denne forferdelige hendelsen, og skrive en stor symfoni kalt «The Crucible» som uttrykker sitt håp om et samfunn hvor all etnisitet har smeltet vekk, og han forelsker seg i en vakker russisk kristen immigrant ved navn Vera.

Men David møter Veras også far, som viser seg å være den samme russiske offiseren som var ansvarlig for utslettelse av hele Davids familie.
Agnes Håkonsdatter

**Agnes Håkonsdatter** var uekte barn av kong Håkon V Magnusson (1270–1319). Hennes eksakte alder og leveår er ukjent, men hun omtales fra 1302–1312.

Hun giftet seg i 1302 med lendmannen Havtore Jonsson (ca 1275–1320) til Sudrheim og Borregård. Han tilhørte Sudrheimsætten som nedstammet fra en uektefødt datter av Harald Gille.Bratberg, Terje: «Sudreimsætten» i *Store norske leksikon* på snl.no. Hentet 23. juli 2024 fra https://snl.no/Sudreims%C3%A6tten Havtore Jonsson var sysselmann på Romerike og eide en rekke gods og landområder rundt i hele Norge, herunder Borregård og halve Sarpefossen.

Deres to sønner, Håkon Magnussons barnebarn Jon og Sigurd, omtalt som «Havtoresønnene», spilte noe senere en politisk rolle under den etterfølgende kongen Magnus Eriksson som var deres fetter.

Selv om kong Håkon anerkjente Agnes som sin datter, var det å være barn av gifte foreldre så avgjørende viktig at et fyrstelig ekteskap ikke kom på tale for henne, slik det ville vært så sent som på 1100-tallet. Men utover henne hadde kong Håkon ikke andre barn enn Ingebjørg, hans ektefødte datter. 

Håkon innstilte seg på at han ikke kom til å få noen mannlig arving. Det var aldri tale om at Ingebjørg skulle få en norsk ikke-kongelig ektemann, så hennes ekteskap ble et storpolitisk anliggende. Men dermed trengte det fremtidige norske riksstyret et vern, og Håkon la best mulig til rette for denne situasjonen gjennom en *skipan* («forordning») i 1302, der også Agnes' sønner fikk plass i arverekken. Han endret arvefølgen, slik at den ble mer kvinnevennlig enn Magnus Lagabøtes tronfølgelov, til og med mer kvinnevennlig enn norsk grunnlov før 1990. Håkon lovfestet at en ektefødt kongedatter kunne bli regjerende dronning, samtidig som ektefødt datters sønn (Ingebjørgs fremtidige sønner) ble «tredje arv», dvs. bare etter ektefødt sønn og dennes ektefødte søn. Også uektefødt datters ektefødte sønn (Agnes' sønner) kom inn i arverekken, på niende plass.

I 1312 foretok kong Håkon et makeskifte, slik at Agnes' medgift i spredte gårder ble omgjort til en samlet eiendom på Sorknes i Solør med en landskyld på 6 markebol.

## Referanser
Eberhard II av Württemberg

**Eberhard II** (født etter 1315, død 15. mars 1392) var greve av Württemberg fra 1344 til sin død i 1392.

Eberhard II var sønn av Ulrich III av Württemberg og Sofie av Pfirt. Han giftet seg med grevinne Elizabeth von Henneberg-Schleusingen 17. september 1342. De fikk to barn: Ulrich, far til Eberhard IIs etterfølger Eberhard III, og Sophie, senere hertuginne av Lorraine.

Fra 1344 til 1361 regjerte han sammen med broren Ulrich IV. Eberhard tvang broren til å undertegne en avtale som stadfestet at Württemberg skulle forbli udelt. Etter dette proklamerte Ulrich på ny at han ville regjere sammen med broren. Eberhard II inngikk flere avtaler og allianser med keiser Karl IV av Det tysk-romerske rike for å øke sin makt og utvide sine landområder. Resultatene var mange, blant annet eneveldig domsmyndighet til de regjerende brødrene. Grevskapet Württemberg ble definert. 

I hans regjeringstid viste han motstand mot de frie riksstadene som hindret utvidelser av Württemberg. I 1376 kjempet han mange slag mot byene tilknyttet Schwäbischer Städtebund (det schwabiske byforbund), i 1372 i Altheim, i 1377 i Reutlingen og 1388 i Döffingen. Resultatet av dette var en erklæring av uavhengigheten til byene. Ser man bort i fra dette fikk han lagt til mange områder til riket sitt i tiden som greve: eksempel Böblingen og Calw.

## Referanser
Forlì

**Forlì** (latin *Forum Livii*) er en by i Italia. Den er hovedstad i provinsen Forlì-Cesena i regionen Emilia-Romagna. Forlì har 115.045 innbyggere. Byen er kjent som fødested for maleren Melozzo da Forlì, humanisten Flavio Biondo, legen Geronimo Mercuriali og Giovanni Battista Morgagni.
## Referanser


## Eksterne lenker
*
Dehong

**Dehong** (kinesisk: 德宏; pinyin: *Déhóng*; Wade-Giles: *Té-húng*) er et autonomt prefektur for dai- og jingpofolkene og ligger vest i provinsen Yunnan i Kina. Dehong har et areal på 11.526 km² og ca. 1&nbsp;165&nbsp;000 innbyggere (2006). 

## Administrative enheter
Det autonome prefektur Dehong har jurisdiksjon over 2 byfylker (市 *shì*) og 3 fylker (县 *xiàn*).

## Etnisk sammensetning

## Litteratur
* Luo Yongxian: *A Grammar of Dehong, Southwest China*. Canberra, ACT: Pacific Linguistics, Research School of Pacific and Asian Studies, Australian National University, 1999. ISBN 0-85883-496-0

## Eksterne lenker
* 
* Dehong lokalregjering 
* Dehong tuanjie bao 
* Dehong (fra *Xinhuanet.com*)
Rosemary Lenton

**Rosemary Lenton** (født 21. august 1949) er en skotsk rullestolcurlingspiller. Hun representerer klubben Kelso and Lockerbie. 

Hun har deltatt i ett VM for Skottland (2008), dette endte med en 7.-plass. Nasjonalt har hun vunnet British Open to år på rad, i 2006 og 2007. Hun ble også skotsk mester i 2007. 

Hun spilte også på det skotske laget som fikk fjerdeplass i Norwegian Open i rullestolcurling 2007. 

## Resultater

## Referanser


## Eksterne lenker
*
* Profil hos the Scottish Institute of Sport
* Profil hos British Curling
Jemenittiske jøder

**Jemenittiske jøder** er jøder som bor, eller hvis forfedre bodde, i Jemen  i sørenden av Den arabiske halvøy. De blir ansett som en del av mizrahisk jødedom. Store deler av gruppen snakker jødejemenittisk arabisk. Mellom juni 1949 og september 1950 ble det store flertallet av Jemens jødiske befolkning, rundt 49 000, transportert til Israel i det som ble kalt for «Operasjon magiske teppe». De fleste jemenittiske jøder bor i dag i trygghet i Israel, noen i USA og noen få andre steder. Kun en håndfull er blitt igjen i Jemen, de fleste eldre.

Jemenittiske jøder har en unik religiøs tradisjon som skiller dem ut fra tradisjonene til askenasiske, sefardiske, og andre jødiske grupper. Det er diskutabelt om de skal bli beskrevet som mizrahiske da de fleste andre mizrahiske jøder har i løpet av de siste århundrene gjennomgått en total eller delvis tilpasning til sefardisk kultur og liturgi. En undergruppe av det tidligere jødiske samfunnet i Jemen, *shami*, tilpasset seg riktignok sefardiskpregede ritualer, men det var av teologiske grunner og var ikke en refleksjon av et demografisk eller kulturelt skifte.

En muntlig forestilling har plassert den tidligste bosetningen av jøder i Jemen og Den arabiske halvøya til tiden til kong Salomo, det vil si på 900-800-tallet f.Kr. En forklaring er at kong Salomo sendte handelsmenn sjøvegen til Jemen for å lete etter gull og sølv som kunne benyttes for å utsmykke Salomos tempel i Jerusalem. I 1881 skrev den franske visekonsulen tilbake til Frankrike at han hadde lest en bok av den arabiske historikeren Abu-Alfada at jødene i Jemen bosatte seg i området i år 1451 f.Kr. En annen legende plasserer jødiske håndverkere i region på forespørsmål av Makeda, dronningen av Saba (Sheba). Beta Israel, de sorte jødene i naboregionen Etiopia, har en beslektet legende om sin opprinnelse som plasserer dronningen av Saba som gift med kong Salomo. Deler av Jemen, Eritrea og Etiopia ble på denne tiden styrt av kongedømmet Saba, muligens lå hovedstaden i selve Jemen.

## Referanser


## Se også
* Abrahamittisk religion
* Mizrahisk jødedom

## Eksterne lenker
*
Honghe

**Honghe** (Forenklet kinesisk: 红河; tradisjonell kinesisk: 紅河; pinyin: *Hónghé*; Wade-Giles: *Húng-hó*) er et autonomt prefektur for hani- og yifolkene og ligger i provinsen Yunnan i Kina. 

Honghe har et areal på 32.929 km² og i år 2000 hadde det 4&nbsp;130&nbsp;463 innbyggere.

## Administrative enheter
Det autonome prefekturet Honghe har jurisdiksjon over 2 byfylker (市 *shì*), 8 fylker (县 *xiàn*) og 3 autonome fylker (自治县 *zìzhìxiàn*).

## Etnisk sammensetning

## Samferdsel
Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.

## Eksterne lenker
* 
* Honghe offisiell hjemmeside
* Hani fields
Slaget ved Höchstädt

**Det første slaget ved Höchstädt** ble utkjempet 20. september 1703, nær Höchstädt i Bayern, og resulterte i en seier til Frankrike og Bayern under marskalk Villars mot den østerrikske general Limburg Styrum.

## Opptakt
Den 5. september hadde hovedstyrken til keiseren under markgreve Ludvig Vilhelm av Baden-Baden tatt fristaden Augsburg, og truet Bayern fra vest. Ludvig av Baden hadde etterlatt en styrke på  mann under Styrum nord for Donau, som flyttet østover og nådde Höchstädt den 19. september. Villars og kurfyrste Maximilian II Emanuel av Bayern flyttet armeen sin på  mann for å avskjære denne styrken, og ga ordre til en annen fransk styrke på  mann under d'Usson nær Dillingen om å gå til angrep bakfra. 

## Slaget
Denne planen mislyktes nesten da d'Usson gikk til angrep for raskt og armeen hans, som var i mindretall, ble presset tilbake av Styrum. Men Villars og Maximilian Emanuel nådde akkurat fram i tide, og gikk til angrep på keiserarmeen, før de kunne gå tilbake til stillingene sine. Det var bare på grunn av heroisk motstand av baktroppen under Leopold I av Anhalt-Dessau at Styrum kunne redde armeen sin og nå Nordlingen.

Østerrikerne tapte  mann, hovedsakelig som krigsfanger, 37 kanoner og det meste av armeetoget. Franskmennene og bayerne mistet  mann.

Et år seinere ble det andre slaget ved Höchstädt utkjempet, kjent på engelsk houvedsaklig som slaget ved Blenheim.

## Referanser
 

## Eksterne lenker
* Kart over slaget (tysk)
John Gesager Nielsen

**John Gesager Nielsen** (født 16. juni 1935 i Silkeborg, Danmark) er en dansk-norsk bildekunstner og skulptør. Han har sin utdannelse fra Kunstskole Danmark 1951&ndash;1956. Nielsen er represenert med skulpturer og utsmykninger en rekke steder i Danmark og Norge, til dels som følge av seire i konkurranser. Nielsen arbeider med skulpturer og relieffer i et abstrakt formspråk, mest i rustfritt stål og plexiglass, men også i tre. Han har vært bosatt i Larvik siden 1956.

## Referanser


## Eksterne lenker
* 
* Kunstnernes informasjonskontor - John Gesager Nielsen
Det Philharmoniske Selskab

**Det Philharmoniske Selskab** var et orkester stiftet i det daværende Christiania i 1846, etter en idé av den svenske cellisten Georg Andreas Gehrmann. Orkesteret hadde sin første konsert i 1847 og eksisterte frem til det ble erstattet av Christiania Musikforening i 1871 som igjen er en forløper til den nåværende Oslo-filharmonien. 

Gehrmann var selv den første dirigent i foreningen. I 1847 overtok den tyskfødte Friedrich August Reissiger, men sluttet allerede året etter. Den neste dirigent Carl Arnold, også han tysk, ble i foreningen helt frem til 1863. Senere dirigenter var Otto Winter-Hjelm og Edvard Grieg; sistnevnte ledet orkesteret da han flyttet til Christiania i 1866.

## Referanser
Roger Christensen Gimre

**Roger Christensen Gimre** (født 12. oktober 1984) er en norsk fotballspiller som spilte for Sandefjord. Han spilte tidligere for Stavanger IF, i 2009 var han utlånt fra Sandefjord til Fram Larvik. Etter 2009-sesongen gikk kontrakten med Sandefjord ut og den ble ikke forlenget.

## Referanser


## Eksterne lenker
* 
* Sandefjord Fotball.no – Spillerens profil
Wenshan

**Wenshan** (kinesisk: 文山; pinyin: *Wénshān*) er et autonomt prefektur for zhuang- og miaofolkene og ligger i provinsen Yunnan. Wenshan har et areal på 32.239 km² og ca. 3,32 millioner innbyggere (2003).

## Administrative enheter
Det autonome prefekturet Wenshan har jurisdiksjon over 8 fylker (县 *xiàn*).

## Etnisk sammensetning

## Eksterne lenker
*
Apeplanetens hemmelighet

***Apeplanetens hemmelighet*** (originaltittel: *Beneath the Planet of the Apes*) er en amerikansk dystopisk science fiction- og eventyrfilm fra 1970 regissert av Ted Post. Filmen er en direkte oppfølger til *[[Apeplaneten]]* og handler om jakten på Taylor, som forsvinner etter en mystisk hendelse i «den forbudt sone». Hovedrollene spilles av James Franciscus og Kim Hunter, mens Charlton Heston har en birolle.

## Handling
Filmen starter der den første slapp. Taylor og Nova er ut i ørkenen på jakt etter flere mennesker. De blir de utsatt for noen mystiske fenomen i «den forbudt sone» og Taylor forsvinner plutselig sporløst mens han undersøker et av dem. I et desperat forsøk på å finne hjelp fortsetter Nova videre ut i ørkenen, og støter etter hvert på en annen astronaut, John Brent. Brent er en kollega av Taylor som var sendt ut i rommet i håp om å finne og redde Taylor og hans mannskap. Brent følger med Nova tilbake til apekolonien hvor han treffer Zira og Cornelius som hjelper også ham med nyttige tips om hvor han kan finne Taylor. Det viser seg at Taylor forsvant i en underjordisk by som består av restene av New York – i år 3955. Byen er befolket av avanserte mennesker med overnaturlige evner og som tilber en atombombe som gud. Samtidig med dette planlegger gorillaene et storstilt angrep på byen.

## Om filmen

### Popularitet og økonomi
*Apeplanetens hemmelighet* ble en moderat kommersiell suksess, men innbrakte mindre enn den første. I USA spilte den inn drøyt 19 millioner dollar, ca. halvparten av det den første tjente inn. Ifølge nettstedet The Numbers ble sett av drøyt 11 millioner i USA og havnet på en 16-plass over de mest innbringende filmene i USA i 1970.

Produksjonskostnadene var på $4,7 millioner.

### Anmelderne
Den fikk dårligere mottakelse enn den første filmen, men regnes av mange som den beste av oppfølgerne. Den har fått 38 % på Rotten Tomatoes. Leonard Maltin gav den 2,5 av 4 stjerner.

### Annet
For de andre filmene i denne serien, se Apeplaneten (alternativer).

## I rollene
* James Franciscus – Brent
* Kim Hunter – Zira
* Maurice Evans – Dr. Zaius
* Linda Harrison – Nova
* Paul Richards – Méndez
* Victor Buono – Fat Man
* James Gregory – Ursus
* Charlton Heston – Taylor

## Referanser


## Eksterne lenker
*
Wujiaqu

**Wujiaqu** (kinesisk: 五家渠; pinyin: *Wǔjiāqú*; Wade-Giles: *Wǔ-chiā-ch'ǘ*; uigurisk: ئۇجاچۇ; uigur-latin: *Wujachu*) er et byfylke i Xinjiang i Folkerepublikken Kina. 

Det er underlagt Produksjons- og konstruksjonskorpset i Xinjiang.

Det er på 710 kvkm og har et innbyggertall på 116.000 (2005).
Bayingolin

**Bayingolin** (kinesisk: 巴音郭楞; pinyin: *Bāyīnguōlèng*; Wade-Giles: *Pā-yīn-kuō-lèng*; uigurisk: بايىنغولىن; uigur-latin: *Bayingholin*) er et autonomt prefektur for mongolene og ligger i Xinjiang i Kina. Bayingolin har et areal på 462.700 km². Det er dermed Kinas største prefektur.

## Administrative enheter
Det autonome prefekturet Bayingolin har jurisdiksjon over ett byfylke (市 *shì*), 7 fylker (县 *xiàn*) og ett autonomt fylke (自治县 *zìzhìxiàn*).

## Etnisk sammensetning (2000)
Barysj

**Barysj** (russisk: Барыш) er en by i Uljanovsk oblast i Russland. Den ligger ved elva Barysj (ei sideelv til Sura), rundt 110&nbsp;km sørvest for Uljanovsk.

Byen ble grunnlagt i 1954 gjennom en sammenslåing av de to bymessige bosetningene *Barysj* og *Gurjevka*.

## Demografi
Befolkningsutvikling:
:

## Referanser


## Eksterne lenker
*
Turfan

**Turfan** eller **Turpan** (forenklet kinesisk: 吐鲁番; tradisjonell kinesisk: 吐魯番; pinyin: *Tǔlǔfān*; uigurisk: تۇرپان; uigur-latin: *Turpan*) er et prefektur i Xinjiang i Folkerepublikken Kina. Turfan har et areal på 69&nbsp;324 km² og ca. 570&nbsp;000 innbyggere (2004). 

## Administrative enheter

Prefekturet Turpan har jurisdiksjon over ett byfylke (市 *shì*) og 2 fylker (县 *xiàn*).

## Etnisk sammensetning

## Samferdsel
Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Sengilej

**Sengilej** (russisk: Сенгиле́й) er en by i Uljanovsk oblast i Russland. Den ligger på høyre (vestre) bredd av Kujbysjev-reservoaret i elva Volga, rundt 50&nbsp;km sørøst for Uljanovsk. 
Den ble grunnlagt i 1666 som en defensiv militær utpost mot angrep fra nomader. Det dannet seg etter hvert flere slobodaer rundt utposten, og på begynnelsen av 1700-tallet ble slobodaene *Stanitsjnaja*, *Butyrskaja* og *Vybornaja* slått sammen til landsbyen *Pokrovskoje* (russisk: Покро́вское). I 1780 fikk landsbyen innvilget byrettigheter, og navnet ble endret til Sengilej.

I 1925 mistet Sengilej sin bystatus og ble først regnet som landlig bosetning, men fikk senere samme år status som bymessig bosetning. Bystatus ble imidlertid innvilget på nytt igjen i 1943.

## Demografi
Befolkningsutvikling:
:

## Referanser


## Eksterne lenker
*
Longnan (Gansu)

**Longnan** (kinesisk: 陇南市, pinyin: *Lǒngnán*) er et byprefektur i den nordvestkinesiske provins Gansu. Longnan har et areal på 27&nbsp;923 km² og ca. 2,68 millioner innbyggere (2004).

## Administrative enheter
Byprefekturet Longnan har jurisdiksjon over ett distrikt (区 *qū*) og 8 fylker (县 *xiàn*).:

## Referanser
Strofisk form

**Strofisk form** er en komposisjonsform hvor en enkelt blokk (verset) gjentas med få eller ingen variasjoner. Det 
brukes ofte i viser og musikk med røtter i blues eller folkemusikk.

Det er en form for lied. Når stykket har samme karakter eller stemning hele veien, kan komponistene gi alle strofene samme melodi. 

Et eksempel på dette er *[[Heidenröslein]]* av Franz Schubert.
Longnan

**Longnan** kan være:
*Prefekturet Longnan i provinsen Gansu i Kina.
*Fylket Longnan i prefekturet Ganzhou i provinsen Jiangxi i Kina.
Kondwiramur

**Kondwiramur** (også *Condwiramur* eller *Condwiramurs*) er en person i sagnet om Parsifal. Hun blir Parsifals hustru og etterfølger Repanse de Schoye som gralsvokter. Navnet kommer av fransk *conduire amour*, «hun som fører til kjærlighet». Navnet viser kanskje mer til kjærligheten til Gud enn til kjærligheten mellom mann og kvinne.

Det var Wolfram von Eschenbach som første gang brukte navnet Kondwiramur om Parsifals hustru. I eldre verker ble hun kalt *[[Blanchefleur]]*, «den hvite blomsten». I Wolfram von Eschenbachs versjon er historien ellers den samme.
Pingliang

**Pingliang** (kinesisk: 平凉市; pinyin: *Píngliàng Shì*) er et byprefektur i den kinesiske provins Gansu.

Pingliang er kjent for fjellet Kongtong, som helliges innen taoismen som det mytiske møtested mellom Den gule keiser og den udødelige Guangchengzi.
 
## Administrative enheter
Byprefekturet Pingliang har jurisdiksjon over ett distrikt (区 *qū*) og 6 fylker (县 *xiàn*).

## Samferdsel
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

## Eksterne lenker
*  
* Fotos fra Pingliang hos ''Panoramio''
Margot

**Margot** er en opprinnelig fransk kortform av kvinnenavnet *[[Margarita]]*, en latinsk form av det greske navnet *Margarites*, som har opprinnelse i det persiske ordet *margaron*, «perle».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Margot Moe (1899–1988), norsk kunstløper
* Margot Lander (1910–1961), norsk-dansk prima ballerina
* Margot Bennett (1921–1980), britisk forfatter
* Margot Heinemann (1913–1992), britisk forfatter og politiker
* Margot Fonteyn (1919–1991), engelsk ballerina
* Margot Walle (1921–1990), norsk kunstløper
* Margot Frank (1926–1945), tysk jente av jødisk opphav, søster til Anne Frank
* Margot Honecker (1927–2016), østtysk politiker
* Margot Marsman (1932–2018), nederlandsk svømmer
* Margot Kidder (1948–2018), amerikansk skuespiller kjent for rollen som Lois Lane i Supermann-filmene
* Margot Glockshuber (f. 1949), vesttysk kunstløper
* Margot Wallström (f. 1954), svensk politiker
* Margot Boer (f. 1985), nederlandsk skøyteløper
* Margot van Geffen (f. 1989), nederlandsk landhockeyspiller
* Margot Robbie (f. 1990), australsk skuespiller

## Annen bruk av navnet
* ''Margot'' (opera), opera komponert av Joaquín Turina i 1914
* 1434 Margot, hovedbelteasteroide oppdaget i 1936
* ''Dronning Margot'' (film), fransk film fra 1994, basert på Alexandre Dumas' roman med samme navn
* *Margot at the Wedding*, britisk film fra 2008

## Referanser


## Eksterne lenker
*
Liinakhamari

**Liinakhamari** (russisk: Лиинахамари, skoltesamisk: *Liʹjnnäʹmmraž*, finsk: *Liinahamari*, svensk: *Linhammar*) er et tettsted på vestsiden av Petsjengafjorden på Kolahalvøya i det nordlige Russland. Fra 1920 til 1944 tilhørte området Finland, og *Liinahamari*, som stedet het på finsk var da Finlands eneste isfrie havn.

17. august 1940 ble kronprinsesse Märtha av Norge og kronprinsparets tre barn evakuert herfra til New York med det amerikanske troppetransportskipet USS «American Legion».

2. juli 2008 oppdaget russiske grensevakter et ukjent våpenlager med missiler av typen Osa like utenfor Liinakhamari, også ukjent for den russiske etterretningsorganisasjonen FSB.

## Referanser
Ådalsbanan

**Ådalsbanan** er en svensk jernbanestrekning som idag går mellom Långsele og Sundsvall i Sverige.

Banen ble satt i drift etappevis: fra Långsele til Sollefteå 1886, til Härnösand 1893. I 1925 ble Ostkustbanan åpnet til Härnösand og Ådalsbanan fikk forbindelse til Sundsvall. I 1932 ble strekningen overtatt av staten, i 1958 ble den elektrifisert.

I 2012 var en stor oppgradering av Ådalsbanan tatt i bruk, og nå har banen to nybygde delstrekninger på tilsammen 30&nbsp;km, disse har samme standard som Botniabanen, med en høyeste hastighet på 250&nbsp;km/t, resten vil ha 120&nbsp;km/t som maksimum.  Botniabanan, som ble tatt i bruk 2010, grener av mot nordøst ved Kramfors lufthavn.

Mellom Kramfors lufthavn og Långsele er det siden august 2001 bare godstrafikk.

## Linjekart

|}

## Kilder
* Eisenbahn- und Verkehrsatlas von Europa, J. J. Arnd, Leipzig 1897 (Härnösand – Långsele).

## Eksterne lenker
* Ådalsbanan på Trafikverkets hjemmeside 
* Om Ådalsbanan på jarnvag.net
Renault 4

**Renault 4** var en liten familiebil laget av franske Renault fra 1961 til 1992. 

Bilen hadde bare det nødvendigste av utstyr, kun det viktigste var med. Den kom med rundt 20 hestekrefter til å begynne med, men etterhvert økte Renault hestekreftene.

Bilen kom med forskjellige utstyrspakker. Den billigste het Renault 4 L, den andre Renault 4TL og den beste Renault 4 GTL. I tillegg ble det produsert spesielle utgaver som R4 Safari, Sinpar med 4-hjulstrekk, og cabrioleter. I dag er det veldig få Renault 4 igjen i Norge.

Bilen konkurrerte med Citroën 2CV, som hadde omtrent like høy standard som Renault 4, og modellen ble produsert i mer enn 8 millioner eksemplarer
Kōan

**Kōan** (公案) kommer av japansk *kō* (offentlig) og *an* (forespørsel) og er en historie, et spørsmål, utdrag fra sutra, anekdoter fra mestrenes liv, ordveksling fra mondo eller en bit av et lærestykke innen zen–buddhsimen.

Det finnes over 1700 kōaner, og de stilles fortløpende av mesteren til sin elev med det mål å hjelpe eleven til å se inn i sitt eget sinn. Et velkjent koan er «To hender klapper og det skapes en lyd; hva er lyden av en hånd som klapper?»

## Kilder
*
Mina (navn)

**Mina** er et kvinnenavn med flere forskjellige opprinnelser. Navnet er mye brukt blant annet i Egypt, India og Japan.

## Etymologi
*Mina* har flere forskjellige opprinnelser:
* *Mina* er dannet som en kortform av navn som slutter på -mina, som Jasmina, Hermina, Amina og Vilhelmina. 
* *Mina* eller *Meena* (sanskrit: मीना) er et indisk kvinnenavn som betyr «fisk»
* *Mina* (arabisk: ) er et arabisk kvinnenavn dannet av navnet på dalen Mina nær Mekka. Navnet transkriberes også som *Mena* eller *Meena*. Navnet brukes også som mannsnavn, men sjeldnere.
* *Mina* (persisk: مینا‎) er et persisk kvinnenavn som betyr «asurblå», «glassperler» eller «emalje».
* *Mina* (pasjto: مینا‎) betyr «kjærlighet».
* *Mina* er et japansk og koreansk kvinnenavn. Det har flere alternative skrivemåter i kanji (inkludert 美奈, 美那, og 未菜) og hangul.

## Utbredelse
*Mina* er kjent brukt i Sverige første gang i 1799 og var mest brukt på 1890-tallet og igjen på 1990-tallet. 

Navnet *Mina* var vanlig i Norge i 1880- og 1890-årene og igjen fra 1990-årene og hadde en popularitetstopp med 0,8 % i 2007. Navnet har tradisjonelt vært mest brukt på Østlandet. 

*Mina* (japansk: みな) var et populært kvinnenavn i Japan på 1800-tallet.

*Mina* har navnedag 5. juli i Norge, 24. november i Polen og 23. desember i Litauen og Polen.

|}

## Kjente personer med navnet
Personene i listen er ordnet kronologisk etter fødselsår.
* Mina Loy (1882–1966), engelsk dikter
* Mina Gerhardsen (f. 1975), norsk politisk rådgiver
* Mina Hadjian (f. 1975), norsk radiopersonlighet
* Mina Cvetkovic (f. 1989), serbisk fotomodell
* St. Mina (Saint Menas) koptisk religiøs leder (martyr).
* Mina (Mina Sharon Myoi) (f. 1997) medlem av kpop-gruppen Twice

## Navnedag
*Mina* har navnedag i flere land, oftest 23. desember. Den norske navnedagen er .

## Referanser


## Eksterne lenker
*
Mandelstang

**Mandelstang** er en sjokolade produsert av Mondelēz under varemerket Freia.

Mandelstang består av en kjerne av hvit fondant med vanilje overtrukket med mørk sjokolade, og dyppet i hakkede mandler.

Sjokoladen er en av de eldste i Norge og har vært produsert av Freia siden 1897, kanskje litt lenger. Til langt ut på 1970-tallet ble Mandelstang både produsert og pakket for hånd. Også dagens produksjon innebærer en uvanlig stor grad av håndarbeid. Produksjonen foregikk frem til 2005 på Freias fabrikk på Rodeløkka i Oslo, etter omtrent uforandret oppskrift, men ble deretter flyttet til Kraft Foods fabrikk i Kaunas i Litauen.

I 1897 kostet en Mandelstang fem øre.

## Eksterne lenker
*Japp og Mandelstang til Litauen?
*Mandelstang fra Litauen
*120 ansatte må gå i Freia 
*Et enda mindre stykke Norge
Constantin Meunier

**Constantin Emile Meunier** (født 12. april 1831 i Etterbeek nær Brussel, død 4. april 1905 i Ixelles), var en belgisk billedhogger og maler som regnes representant for naturalismen.

Han studerte ved akademiet i Brussel. Han tilbragte også tre år som medhjelper for billedhoggeren Charles Auguste Fraikin. 

## Minne
Hans selvtegnede bolig (1900) i Brussel inneholder fortsatt Musée Meunier (fra 1939 av), som forvalter hans verker. Fødebyen Etterbeek fikk i 1931 et minnesmerke laget av Edmond de Valériola. Mellom 1982 og 1998 var de belgiske 500 Franc-sedlene utstyrt med avbildning av Meuniers verker.

## Verk (utvalg)
* *Der Puddler* (Wien, Österreichische Galerie, Inv. Nr. 8078), 1887, Bronze, 48,2 cm
* Der Hafenarbeiter, Frankfurt am Main, Friedensbrücke, 1890, Bronze
* *Monument au Travail*, Brussel
* *Der Schnitter*, Brussel, Parc du Cinquantenaire
* *Pferd an der Tränke*, 1899, Brussel, Square Ambiorix
* *Der Lastträger* (Wien, Österreichische Galerie, Inv. Nr. 764), 1905, Bronze, 225 cm

## Referanser


## Litteratur
* *Constantin Meunier 1831-1905. Skulpturen, Gemälde, Zeichnungen*. Utstillingskatalog. Hamburg: Ernst-Barlach-Haus, 1998

## Eksterne lenker
* 
*
Flukten fra Apeplaneten

***Flukten fra Apeplaneten*** (originaltittel: *Escape from the Planet of the Apes*) er en amerikansk science fiction- og dramafilm fra 1971 med Roddy McDowall, Kim Hunter og Bradford Dillman i hovedrollene. Regi er ved Don Taylor og manus ved Paul Dehn. Dette er den tredje filmen om Apeplaneten.

## Handling
Zira, Cornelius og deres kollega Dr. Milo (Sal Mineo) klarer å rømme fra den ødelagte Apeplaneten ved å reparere Taylors sunkne romskip. Romskipet havner inn i en tidsmur og de lander atter på jorden, men i en helt annen tid: 1971. Soldatene som tar imot de strandede astronautene ved sjøkanten blir sjokkert da de tar av seg hjelmene og sender dem alle i fangenskap i en Zoologisk hage. Men når en av dem etterhvert røper at de kan snakke blir de mottatt av det amerikanske folk som helter, og behandlet deretter. Men det hele snur seg når det blir klart at Zira er gravid. En konsulent ved Det hvite hus, Dr. Otto Hasslein (Eric Braeden), frykter nemlig at en snakkende apeunge kan være starten på en hel klan av snakkende aper som etterhvert vil ta over makten på kloden. En jakt på Zira, Cornelius og deres nyfødte unge starter, for de må for all del uskadeliggjøres, for å sikre menneskets fremtid. Zira og Cornelius får hjelp av veterinærene Lewis Dixon (Bradford Dillman) og Stephanie Branton (Natalie Trundy), samt sirkusdirektør og dyreelsker Armando (Ricardo Montalban). De gjemmes til å begynne med på hans sirkus, men når Hasslein beordrer at alle dyrehager og sirkus skal finkjemmes, må de finne en annen løsning og beslutter derfor å sende dem avgårde på et skip lokalisert i en øde havn. Skipet blir åsted for et dramatisk klimaks med tragisk utgang for flere.

## Om filmen
Denne tredje filmen er ganske forskjellig fra de to første, men budskapet er det samme; våre fordommer mot det ukjente og de som er annerledes enn oss. Til tross for at den berører en rekke alvorlige tema er dette kanskje den morsomste av Apeplanet-filmene, med en rekke mer eller mindre humoristiske scener som finner sted mellom menneskene og apene. 

*Flukten fra Apeplaneten* fikk brukbar mottakelse av kritikerne. ''Variety'' omtalte den som en fremragende oppfølger som nesten var like god som den første filmen og den har fått 78 % på Rotten Tomatoes. Filmen blir av mange ansett som den beste av oppfølgerne. Den fikk imidlertid bare en moderat kommersiell suksess og innbrakte drøyt 12 millioner dollar i USA, mot drøyt 17 millioner dollar for den forrige og over 32 millioner dollar for den første filmen.

## I rollene
* Roddy McDowall :  Cornelius
* Kim Hunter : Dr. Zira
* Bradford Dillman :  Dr. Lewis Dixon
* Natalie Trundy :  Dr. Stephanie 'Stevie' Branton
* Eric Braeden :  Dr. Otto Hasslein
* William Windom :  The President
* Sal Mineo :  Dr. Milo
* Albert Salmi :  E-1
* Jason Evers :  E-2
* John Randolph :  Committee Chairman
* Harry Lauter :  General Winthrop
* M. Emmet Walsh :  General Winthrop's Aide

## Referanser


## Eksterne lenker
*
Riksbankdaler

**Riksbankdaler** var en myntenhet i Norge og Danmark, innført i 1813. Den var hovedmynt i Norge til 1816, og i Danmark til 1854, da samme myntverdi ble kalt riksdaler. Myntenhetens forkortelse er Rbdlr. En riksbankdaler var en halv spesidaler.
Ved overgang til kronemynten i 1873 var 1 dansk riksdaler lik 2 kroner.

## Se også
* Norske mynter

## Referanser
.22 Long

:*Ikke for å bli forvekslet med [[.22 Long Rifle]]*

**.22 Long** er en randtent patron for pistol.

Den var utformet for bruk i revolvere, men ble snart også brukt i rifler, og i disse oppnådde den et sterkt rykte som småviltpatron, og solgte meget godt.

## Historie
Patronen ble utviklet rundt 1871 og tanken var å lage en kraftigere patron enn den eksisterende .22 Short ved å lage en lengre patron med økt volum for større kruttladning. Patronen fikk den samme 29 grains kulen som i lillebroren .22 Short.

## Ytelse
Patronen kom hovedsakelig i to utførelser, standard og high velocity. Den siste sender kulen i en hastighet av 1.240 fot i sekundet i en 22 tommers løp. Det er 145 fot i sekundet raskere enn .22 Short med samme kule, men 15 fot senere enn hva .22 Long Rifle sender sine 40 grains kuler.

## Bruk
Da patronen er tregere og mindre presis enn storebroren .22 Long rifle er patronen vært lite i bruk, og er idag utgått. Patronen kan skytes i våpen kamret for kaliber .22 Long Rifle

## Se også
* .22 Long Rifle
* .22 Short
* Liste over patrontyper

## Referanser
Harajuku

:*For filmen med samme navn, se [[Harajuku (film)]]*
**Harajuku** er et distrikt i bydelen Shibuya i Tokyo i Japan. Distriktet er et viktig senter for ungdomsmote. Ungdommer drar dit utkledd som rollefigurer fra spill, serier eller bøker i det som kalles cosplay, andre etterligner artister eller kjendiser, eller kler seg i en spesiell stil. På grunn av dette tiltrekker området seg også turister.

## Referanser

## Eksterne lenker
*  Harajuku, Japan Guide
* Harajukustyle.net
* Japansk gatemote, klikk.no
Tianshui

**Tianshui** (kinesisk: 天水市; pinyin: *Tiānshuǐ Shì*) er et byprefektur i provinsen Gansu i Folkerepublikken Kina. Befolkningen er på rundt 3,5 millioner.

## Administrative enheter
Byprefekturet Tianshui har jurisdiksjon over 2 distrikter (区 *qū*), 4 fylker (县 *xiàn*) og ett autonomt fylke (自治县 *zìzhìxiàn*). 

## Kulturminner
Maijishan-grotten og det taoistiske Jadekildetempelet ligger i området.

## Samferdel
### Jernbane
I Tianshui stanser togene på Longhaibanen, Kinas viktigste jernbanelinje i øst-vest-retning, som løper fra Lianyungang til Lanzhou via blant annet Xuzhou, Kaifeng, Zhengzhou, Luoyang og Xi'an.

### Vei
Kinas riksvei 310 ender i Tianshui. Denne viktige trafikkåren begynner, likesom Longhaibanen,  i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.

Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

## Eksterne lenker
*  
* Tianshui hos ''Panoramio''
Bøylemekanisme

**Bøylemekanisme** eller **bøylerepeter** (engelsk *lever action*) er en type lademekanisme på et repetergevær. I en bøylerifle drives mekanismen med et bøyleformet håndtak ved kolben. Denne bøylen ligger bak eller er en del av avtrekkerbøylen og er hengslet i forkant. Bøylerifler var vanlige på siste halvdel av 1800-tallet, særlig i USA, men lages fortsatt. Mekanismen brukes nesten utelukkende i rifler.

## Mekanismen
For å lade en patron inn i kammeret, vippes ladebøylen ned og fremover. Dette frigjør sluttstykket og sender den bakover, og senker deretter en heis ned til magasinet, hvor en fjær dytter en patron inn i heisen. Samtidig spennes en kort slagbolt eller hane. Når bøylen føres tilbake til utgangsposisjonen, heves heisen opp slik at patronen blir liggende i flukt med kammeret. Den siste delen av bevegelsen fører sluttstykket fram og låser det, slik at patronen blir dyttet inn i kammeret. Et trykk på avtrekkeren frigjør tennstempelet eller hanen, slik at skuddet avfyres. Når bøylen føres ned og fremover igjen, trekkes den tomme hylsen ut fra kammeret og kastes ut, samtidig som heisen igjen henter neste patron.

De fleste bøyerifler har et rørmagasin liggende parallelt med løpet. Et slik rørmagasin kan ta mange patroner (10 til 15 patroner er vanlig), men ulempen er at patronene ligger an mot tuppen på prosjektilet bak. For sentertenningsammunisjon betyr det at et støt i våpenet kan få spissen på kula til å sette av tennhetten på patronen foran, med potensielt katastrofale resultater. Den første praktiske bøylerifla, Henry Modell 1860, benyttet randtenningspatroner der dette ikke var noe stort problem, men senere rifler for patroner med sentertenning måtte benytte patroner med flatnesede kuler, i praksis pistolammunisjon slik som .44-40 og .45 Colt. I dag lages mange bøylerifler for .357 Magnum og .44 Magnum. Det finnes imidlertid bøylerifler med boksmagasin, slik som Winchester Modell 1895 og Browning BLR. Disse kan bruke vanlig rifleamunisjon med spisse prosjektiler.

## Bruk
Bøylerepeterrifler forbindes først og fremst med Winchester i det ville vesten, men det lages fortsatt bøylerepeterrifler. Fordelen med bøylemekanismen er at den er rask å betjene, adskillig raskere enn en sylinderlås. De fleste bøylerifler med rørmagasin har høy kapasitet, slik at en slik rifle kan skyte mange skudd på svært kort tid. Tradisjonelle bøylerifler er korte og lette karabiner som er lette å bære med seg eller ha i saltasker. De egner seg til jakt på kort hold og til beskyttelse mot farlige dyr som isbjørn, der antall skudd gjerne er viktigere enn slagkraften i hvert enkelt prosjektil.

Kjente fabrikanter av geværer med bøylemekanisme er Winchester og Marlin.

## Se også
* Sylinderlåsmekanisme
* Pumpemekanisme
* Rulleblokk
* Helautomatisk skytevåpen
* Halvautomatisk skytevåpen
Bertrand Gille

**Bertrand Gille** (født 24. mars 1978, i Valence i Frankrike) er en fransk tidligere håndballspiller. Han spilte linjespiller på det tyske laget HSV Hamburg og på franske Chambéry Savoie HB. Han har en eldre bror, Guillaume, som også var profesjonell håndballspiller, og som han spilte sammen med både på klubblaget og på det franske landslaget. Gille la opp i 2015.

## Karriere
Gille debuterte på landslaget 29. november 1997. Han spilte på laget som vant VM 2001, EM 2006, OL 2008, VM 2009, EM 2010 og VM 2011. Han har dessuten bronsemedaljer fra VM 2003 og EM 2008. Gille ble kåret til «Verdens beste håndballspiller» for håndballåret 2002 av det internasjonale håndballforbundet.

Gille er ridder av Æreslegionen.

## Referanser


## Eksterne lenker
*
Don Revie

**Donald George Revie** (født 10. juli 1927, død 26. mai 1989) var en engelsk fotballspiller som spilte for Leicester City FC, Hull City, Sunderland, Mancester City og Leeds United. Han spilte for det meste i en slags hengende spiss-rolle. Han ble i 1955 kåret til Football Writers' Association Footballer of the Year.

Don Revie er nok mest kjent som trener for klubben Leeds United fra 1961 til 1974, og disse årene ble kjent som «Leeds' Glory Years» (Leeds sine gylne år). Med Revie ved roret vant klubben opprykk fra nivå 2 til nivå 1 og vant eliteserien i England to ganger (1968/1969 og 1973/1974), FA-cupen (1971/1972), ligacupen (1967/1968), to UEFA-cuptitler (Inter-Cities Fairs Cup) og ble runners up hele ti ganger i ulike turneringer. Han var også landslagstrener for  fra 1974 til 1977, og trente også landslaget til De forente arabiske emirater, den saudiarabiske klubben Al Nasr og den egyptiske klubben Al-Ahly.

## Referanser


## Eksterne lenker
*
Porsanger Idrettslag

**Porsanger Idrettslag** (stiftet i 1922) er et idrettslag som holder til i Lakselv i Porsanger kommune i Finnmark. Klubben driver med håndball, svømming, friidrett, ski, dans og fotball. damelaget til Porsanger spiller i Allnorsk 2.divisjon, og herrene i 3.divisjon Finnmark 

## Tabell
### Kvinner

### Menn

## Historikk
Klubben ble dannet i 2005 som en sammenslåing av Porsanger Fotballklubb (stiftet 20. februar 1995) og Lakselv Idrettslag (stiftet i 1922).

## Eksterne lenker
* 
* Norges Fotballforbund: Porsanger IL
Elaine Lister

**Elaine Margaret Lister** (født 9. september 1962) er en skotsk rullestolcurlingspiller. Hun representerer Kinross Wheelchair Curling Club. 

Hennes beste internasjonale plassering er som *ener* på det skotske laget som tok bronse i det første VM i rullestolcurling som ble arrangert i 2002. 9 lag deltok. 

Andre gode internasjonale plasseringer er seier i Utica Open og bronse i Prague Open i 2007, samt sølv i British Open året før. 

## Resultater

## Eksterne lenker
* Profil hos the Scottish Institute of Sport
* Profil hos WCF
Linxia

**Linxia** kan være:

*Det autonome prefektur Linxia i provinsen Gansu i Folkerepublikken Kina;
*Byfylket Linxia i det autonome prefektur Linxia Hui i provinsen Gansu i Kina;
*Fylket Linxia i det autonome prefektur Linxia i provinsen Gansu i Kina;
Erwin Lauper

**Erwin Lauper** (født 14. juni 1946 i Bern) er en sveitsisk rullestolcurlingspiller. Han representerer Bern CC, og begynte med rullestolcurling i 1981]. 

Han har vært med i alle VM siden sitt første VM i 2005, og var også med på det sveitsiske laget som fikk sjetteplass i Paralympics i 2006. 

Nasjonalt har han gull i det sveitsiske mesterskapet i 2005, bronse fra 2006 og gull fra 2007. 

## Resultater

## Referanser


## Eksterne lenker
*
Madeleine Wildi

**Madeleine Wildi** (født 25. juni 1946 i Olten) er en sveitsisk rullestolcurlingspiller. 

Hun representerer Bern CC og begynte med rullestolcurling i 2005. Hun har vært med i to VM for Sveits, og fikk sølv i 2007. I begge VM har hun spilt *ener*. 

Nasjonalt har hun gull i det sveitsiske mesterskapet i 2007 og bronse i 2006. 

## Resultater

## Eksterne lenker
*
Urs Bucher

**Urs Bucher** (født 25. april 1953) er en sveitsisk rullestolcurlingspiller. 

Han har vært *skip* på det sveitsiske landslaget i tre VM og et Paralympics, og har et VM-gull, et VM-sølv og en VM-bronse fra 2002 til 2005. 

Nasjonalt har han gull i det sveitsiske mesterskapet i 2004, 2005 og bronse i 2006. 

## Resultater

## Eksterne lenker
*
Therese Kämpfer

**Therese Kämpfer** (født 13. august 1958) er en sveitsisk rullestolcurlingspiller. Hun representerer Bern CC. 

Hun har spilt fire VM for Sveits, og har til sammen et gull, en sølv og en bronse. I disse tre spilte hun *ener*, mens i 2008 var hun reserve. 

Nasjonalt har hun gull fra det sveitsiske mesterskapet i 2004 og 2005. 

## Resultater

## Eksterne lenker
*
* Profil hos det sveitsiske landslaget i rullestolcurling
Rattsøutvalget

**Rattsø-utvalget** kan referere til flere offentlige utvalg som ble ledet av Jørn Rattsø:

* **[[NOU 1996:1, Rattsø-utvalget|Rattsø-utvalget]]** som ble oppnevnt 24. februar 1995 og som avga «NOU 1996: 1 Et enklere og mer rettferdig inntektssystem for kommuner og fylkeskommuner» til Kommunal- og arbeidsdepartementet 11. januar 1996.

* **[[NOU 2003:3, Rattsø-utvalget|Rattsø-utvalget]]** som ble oppnevnt 11. januar 2002 og som avga «NOU 2003: 3 Merverdiavgiften og kommunene. Konkurransevridninger mellom kommuner og private» til Finansdepartementet 18. desember 2002.

* **[[NOU 2004:13, Rattsø-utvalget|Rattsø-utvalget]]** som ble oppnevnt 15. august 2003 og som avga «NOU 2004:13 En ny arbeids- og velferdsforvaltning. Om samordning av Aetats, trygdeetatens og sosialtjenestens oppgaver.» til Sosialdepartementet 29. juni 2004.

* **Rattsø-utvalget** som ble oppnevnt av Utenriksdepartementet 4. juli 2005 og som avla sin utredning «Nye roller for frivillige organisasjoner i utviklingssamarbeidet» 15. juni 2006.

* Produktivitetskommisjonen, ledet av Jørn Rattsø fra 2014-2015
Cesare Cassani

**Cesare Cassani** (født 4. januar 1944 i Zürich) er en sveitsisk rullestolcurlingspiller. Han representerer Bern CC, og begynte med rullestolcurling i 1999. 

Han har spilt *toer* for Sveits i alle VM som er arrangert, fra det første i 2002. Dette har bragt ham et VM-gull og to VM-sølv, samt en bronse. 

Nasjonalt har han gull i det sveitsiske mesterskapet i 2004, 2005, bronse i 2006 og gull i 2007. 

## Resultater

## Eksterne lenker
*
Manfred Bolliger

**Manfred Bolliger** (født 14. november 1962 i Bern) er en sveitsisk rullestolcurlingspiller. Han representerer Bern CC, og begynte med curling i 2000. 

Han har spilt for Sveits i alle VM som er arrangert siden det første VM i 2002, og i de to siste VM-ene har han vært *skip*. Han deltok også på det svsitsiske laget som fikk sjetteplass under Paralympics i 2006. 

I tillegg til rullestolcurling driver han med rullestolrugby og svømming. 

## Resultater

## Eksterne lenker
*
Norsk Pressefotografskole

**Norsk Pressefotografskole** var en privat yrkesrettet skole tilknyttet Institutt for journalistikk i Fredrikstad. Skolen ble etablert i 1983, som et toårig utdanningstilbud for pressefotografer, men bygde på etterutdanningskurs i fotojournalistikk i regi av Norsk Presseforbund og Pressefotografenes Klubb i 1960- og 1970-årene. Hensikten med etableringen var å profesjonalisere fotojournalistikken og bidra til en utvidet yrkesrolle for pressefotografene og en større rekruttering av kvinner til yrket. Skolen ble nedlagt i 1995, da tilbudet ble overført til journalistutdanningen ved Høgskolen i Oslo.

## Referanser
TC

**TC**, **tc**, **Tc** eller **tC** kan vise til:

*Technetium, et kjemisk element
*Timecharter / Tidscerteparti, , en befraktningsavtale for skip
*Teracoulumb
*.tc, Turks- og Caicosøyenes nasjonale toppnivådomene
*Türkiye Cumhuriyeti
*Traverse City
*Turks- og Caicosøyene

**T<sub>c</sub>** kan vise til:
*Kritisk temperatur

## Personer
*Theodore «TC» Calvin, i Magnum, P.I.
*Tevin Campbell
*Tom Cruise